# Didžioji dilgėlė

### Straipsnis iš Vikipedijos, laisvosios enciklopedijos.

Urtica dioica
Didžioji dilgėlė (Urtica dioica)
Mokslinė klasifikacija

Karalystė: | Augalai ( Plantae)
Skyrius: | Magnolijūnai ( Magnoliophyta)
Klasė: | Magnolijainiai ( Magnoliopsida)
Poklasis: | Erškėčiažiedžiai ( Rosidae)
Eilė: | Dilgėliečiai ( Urticales)
Šeima: | Dilgėliniai ( Urticaceae)
Gentis: | Dilgėlė ( Urtica)
Rūšis: | Didžioji dilgėlė ( Urtica dioica)

Didžioji dilgėlė (lot. Urtica dioica) – dilgėlinių (Urticaceae) šeimos dilgėlių (Urtica) genties augalų rūšis.

Auga puvenų ir azotinių medžiagų turtingose dirvose. Ypač vešliai auga prie sodybų, patvoriuose, krūmuose, drėgnuose miškuose (ypač lapuočių), upių pakrantėse.

## [taisyti] Panaudojimas

Jau 200 metų žinoma dilgėlių pašarinė vertė: jomis šeriamų karvių pienas riebesnis, paukščiai sparčiau auga ir riebėja, vištos deda didesnius kiaušinius.

Ilgi ir ploni, į šilką panašūs dilgėlių stiebų plaušai, kurie sudaro 8-12% stiebų svorio, tinka audinių, virvių, špagato gamybai.

Iš lapų gaunami žali, iš šaknų – geltoni dažai, tinkami konditerijoje, farmacijoje, parfumerijoje.

## [taisyti] Sudėtis

Dilgėlė turi daug mineralinių medžiagų (kalcio, kalio, natrio, magnio, geležiesir kt.), vitaminų A, B, C, K.

## [taisyti] Mityba

Jauni pavasariniai, malonaus aromato dilgėlių lapai labai tinka maistui. Mitybinė lapų kokybė prilygsta ankštiniams augalams.

## [taisyti] Vaistinės augalo savybės

Manoma, kad dilgelė padeda esant artritui, podagrai, egzemai, esant ausų, nosies ir gerklės susirgimams.

## [taisyti] Vaistinės žaliavos rinkimas

Vaistinei žaliavai pjaunama apie birželio vidurį dar nežydintys, iki 40 cm aukščio su pilnai užaugusiais lapais dilgėlių stiebai. Atžėlusias antrąją ir trečiąją žoles galima pjauti iki pirmųjų rudens šalnų. Peržydėjusių augalų lapai vaistinei žaliavai netinka, nes juose sumažėję gydomųjų savybių. Džiaunamos gerai perpučiamose pastogėse, paskleidžiant jas plonu sluoksniu. Gerokai apdžiuvę, bet dar netrupantys lapai nubraukiami nuo stiebų ir baigiami džiovinti. Iš 5,5-6,0 kg šviežios žolės gaunama 1 kg sausos žaliavos.

Gerai paruošta žaliava – trapūs, tamsiai žali, savotiško malonaus kvapo, karstelėjusio skonio.

Rodomas puslapis "http://lt.wikipedia.org../../../d/i/d/Did%C5%BEioji_dilg%C4%97l%C4%97.html"

Kategorijos: Dilgėliniai | Dažiniai augalai | Vaistažolės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Česky
- Dansk
- Deutsch
- English
- Español
- Eesti
- Suomi
- Français
- Hornjoserbsce
- Italiano
- Polski
- Slovenčina
- Svenska
- Українська